proxectonos/corpus_dominio_legal_administrativo_tmp huggingface dataset:
ACORDO do 27 de novembro de 2001 polo que se notifica a resolución das reclamacións económico-administrativas 1679-C 00/9 e 1680-C 00/9 interpostas por José Luis Jiménez Fuentes.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 24/12/2001

Intentada inutilmente a notificación domiciliaria da resolución correspondente á reclamación económico administrativa interposta por José Luis Jiménez Fuentes (domicilio notificacións: San Ignacio de Loyola, 27-B 15000 Santiago de Compostela), procédese a súa publicación de acordo co artigo 59.4º da Lei 30/1992, do 26 de novembro, de réxime xurí
dico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico administrativas.
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que en reunión do 26 de abril de 2001, o Tribunal Económico Administrativo da Comunidade Autónoma de Galicia desestimou as reclamacións nº 1679-C 00/9 e 1680-C 00/9 interpostas por José Luis Jiménez Fuentes. Esta resolución estará á disposición do interesado nas dependencias da secretaría deste tribunal situadas na Consellería de Economía e Facenda (1º andar, Dirección Xeral de Tributos).
Esta resolución esgota a vía económico administrativa, contra ela poderá interpor recurso ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó desta publicación.
Santiago de Compostela, 27 de novembro de 2001.
Susana Benedeti Corzo
Secretaria do tribunal
RESOLUCIÓN do 14 de decembro de 2001 pola que se publican os tipos de xuro máximos que as entidades de crédito aplicarán durante o ano 2002 ós contratos de arrendamento financeiro subvencionados ó abeiro dos convenios de apoio financeiro dos investimentos das Pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/12/2001

De conformidade cos convenios de apoio financeiro ós investimentos das Pemes asinados coas entidades
de crédito durante os anos 1998, 1999, 2000 e 2001, os tipos de xuro dos contratos de arrendamento financeiro subvencionados pola Xunta de Galicia, que se formalizaron a tipo de xuro variable, variarán por anos naturais, establecéndose no texto dos citados convenios o sistema de determinación do tipo de xuro para exercicios futuros.
Visto o exposto, e unha vez verificados os datos relativos á evolución do Mibor e Euribor durante o período establecido nos citados convenios, e en virtude das facultades que teño conferidas,
RESOLVO:
Primeiro.-Os tipos de xuro máximos que se aplicarán durante o ano 2002 ós contratos de arrendamento financeiro formalizados, a tipo variable, ó abeiro dos convenios de apoio financeiro ós investimentos das Pemes dos anos 1998, 1999, 2000 e 2001 serán os seguintes:
-Contratos de arrendamento financeiro do convenio 1998: 4,70%. No caso de que o tipo adicional sexa inferior a 1,25 puntos, o tipo de xuro que se vai aplicar será o resultado de lle engadir ó tipo de referencia (3,45) o tipo adicional que teñan pactado as partes. Se o tipo de xuro resultase con varios decimais redondearase ata a máis próxima vixésima parte do punto.
-Contratos de arrendamento financeiro do convenio 1999, 2000 e 2001: 4,60%. No caso de que o tipo adicional sexa inferior a 1,15 puntos, o tipo de xuro que se vai aplicar será o resultado de lle engadir ó tipo de referencia (3,459) o tipo adicional que teñan pactado as partes. Se o tipo de xuro resultase con varios decimais redondearase ata a máis próxima vixésima parte do punto.
Segundo.-As entidades de crédito deberanlles comunicar ós beneficiarios dos contratos de arrendamento financeiro subvencionados a variación do tipo de xuro.
Terceiro.-O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ó límite fixado nos citados convenios e na resolución de concesión de axuda. No caso de que sexa inferior limitarase a subsidiación ata o citado límite. Para o caso de que o tipo de xuro nominal sexa igual ou inferior ó límite, suspenderase a subsidiación e o tipo de xuro que se vai aplicar ó contrato de arrendamento financeiro será o que lle corresponda segundo o establecido no punto primeiro desta resolución.
Santiago de Compostela, 14 de decembro de 2001.
José Antonio Orza Fernández
Presidente do Instituto Galego de Promoción
Económica
TRIBUNAL ECONÓMICO ADMINISTRATIVO DA
COMUNIDADE AUTÓNOMA
DE GALICIA
ORDE do 13 de decembro de 2001 pola que se modifica o nomeamento de membros do Consello Galego de Cooperativas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 21/12/2001

O Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición, e no seu artigo quinto o procedemento de nomeamento dos membros deste órgano.
Por Orde do 26 de febreiro de 2001 (DOG nº 51, do 13 de marzo), modificada polas ordes do 16 de marzo (DOG nº 56, do 20 de marzo), do 11 de maio (DOG nº 100, do 25 de maio), do 26 de xuño (DOG nº 137, do 16 de xullo) e do 12 de setembro (DOG nº 203, do 19 de outubro), momeáronse membros do Consello Galego de Cooperativas.
Por iniciativa da entidade Unión de Cooperativas de Traballo Asociado UGACOTA e de acordo co previsto no citado decreto, cómpre a substitución do suplente, nomeado como representante desta entidade no consello.
Por todo o exposto, de acordo coa proposta realizada e facendo uso da autorización prevista na disposición derradeira primeira do referido decreto,
DISPOÑO:
Artigo único.-En representación das cooperativas e por proposta da Unión de Cooperativas de Trabajo Asociado UGACOTA, noméase como suplente a Alejandro Sieira Almallo, en substitución de Ana Rosa Cornado Molina.
Santiago de Compostela, 13 de decembro de 2001.
Antonio Pillado Montero
Conselleiro de Xustiza, Interior
e Relacións Laborais
RESOLUCIÓN do 30 de novembro de 2001, da Dirección Xeral de Montes e Medio Ambiente Natural, pola que se empraza a Juan Manuel Rodríguez Amil no recurso contencioso-administrativo, procedemento ordinario número 64/2001, interposto perante o Xulgado do Contencioso-Administrativo número tres de Pontevedra.
CONSELLERÍA DE MEDIO AMBIENTE — III. OUTRAS DISPOSICIÓNS — 21/12/2001

De conformidade co disposto no artigo 59 da Lei 30/1992, do 26 de novembro, de réxime xurídico das administracións públicas e do procedemento administrativo común, comunícaselle a Juan Manuel Rodríguez Amil, con último enderezo coñecido na Travesía de Vigo número 56-2º, 36206 (Vigo), que foi interposto recurso contencioso-administrativo número 64/2001 perante o Xulgado do Contencioso-Administrativo número tres de Pontevedra (recorrente: Claudio Barreiro Martínez); acto recorrido: resolución da Consellería de Medio Ambiente por obras abusivas na servidume de protección do dominio público marítimo-terrestre).
De conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, emprázase a Juan Manuel Rodríguez Amil para que poida comparecer perante o citado xulgado no prazo de nove días contados desde o día seguinte ó da publicación desta resolución no Diario Oficial de Galicia.
Santiago de Compostela, 30 de novembro de 2001.
Tomás Fernández-Couto Juanas
Director xeral de Montes e Medio Ambiente
Natural
DECRETO 400/2001, do 11 de decembro, polo que se declara ben de interese cultural, coa categoría de monumento, o pazo de Santa Cruz de Ribadulla e os seus xardíns, situados no concello de Vedra, provincia da Coruña.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/12/2001

A Dirección Xeral de Patrimonio Cultural, por Resolución do 8 de febreiro de 2000 (Diario Oficial de Galicia do 9 de marzo), incoou expediente para a declaración de ben de interese cultural con categoría de monumento a favor do pazo de Santa Cruz de Ribadulla e os seus xardíns.
A tramitación do expediente levouse a cabo segundo o establecido na Lei 8/1995, do 30 de outubro, do patrimonio cultural de Galicia, e demais disposicións vixentes.
Tendo en conta o disposto no artigo 12 da Lei 8/1995, do 30 de outubro, do patrimonio cultural de Galicia, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día once de decembro de dous mil un,
DISPOÑO:
Artigo 1º
Declarar ben de interese cultural, coa categoría de monumento, o pazo de Santa Cruz de Ribadulla e os seus xardíns, sitos no concello de Vedra, provincia da Coruña.
Artigo 2º
A zona afectada pola declaración é a comprendida na delimitación escrita contida no anexo I e no plano recollido no anexo II.
Artigo 3º
Este decreto será notificado ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia, ó Concello de Vedra e ós demais interesados no expediente.
Artigo 4º
Este decreto será publicado no Diario Oficial de Galicia e no Boletín Oficial del Estado.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, once de decembro de dous mil un.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
ANEXO I
1-2 Estrada de Padrón á Ponte Ulla, desde o río ata o punto onde o muro de cerramento do predio cambia de dirección.
2-3 Liña que desde a esquina do muro de cerramento do predio segue paralelo a este e se une de novo á estrada de Padrón á Ponte Ulla no punto onde esta se cruza co camiño que leva ó núcleo de Outeiro.
3-4 En Outeiro, cruzamento á esquerda que sobe rodeando a muralla ata chegar ó lugar de Sol, na estrada de Vedra a Santa Cruz de Ribadulla.
4-5 Desde Sol, seguindo pola estrada que conduce á entrada do pazo, pasando polo núcleo da Torre de Abaixo ata chegar ó punto onde cruza o río.
5-1 Ribeira do río desde a estrada que conduce á entrada do pazo, ata a estrada de Padrón á Ponte Ulla.
ORDE do 20 de novembro de 2001 pola que se resolve a concesión de axudas para financia-las actividades das asociacións, federacións e confederacións de alumnos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/12/2001

Por Orde do 21 de maio de 2001 (DOG do 8 de xuño) esta consellería convocou axudas para financia-las actividades das asociacións, federacións e confederacións de alumnos de centros docentes de niveis non universitarios e de acordo coa proposta realizada pola comisión establecida no punto sexto da dita orde, esta consellería
RESOLVE:
Primeiro.-Concederlles, con cargo á aplicación orzamentaria 07.03.323A.480.1 ás asociacións de alumnos Rafaela María do Colexio Esclavas Sagrado Corazón de Jesús da Coruña e Comités Abertos de Estudiantes do IES Pazo da Mercé, das Neves (Pontevedra) unha axuda de 500.000 pesetas a cada unha delas.
Segundo.-Modifica-lo prazo de xustificación establecido no punto décimo da Orde do 21 de maio de 2001 (DOG do 8 xuño) e fixar novo prazo para a xustificación total da axuda ata o día 31 de decembro de 2001.
Santiago de Compostela, 20 de novembro de 2001.
Celso Currás Fernández
Conselleiro de Educación e Ordenación
Universitaria
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Resolución conxunta do 16 de novembro de 2001, da Consellería da Presidencia e Administración Pública e da Consellería de Cultura, Comunicación Social e Turismo, pola que se adxudican as axudas correspondentes ó Programa de Tecnoloxías da Información e das Comunicacións do Plan Galego de Investigación e Desenvolvemento Tecnolóxico, convocadas nos aenxos I e II da Orde do 4 de xullo de 2001 (Diario Oficial de Galicia do 13 de xullo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/12/2001

Advertido erro no anexo II da mencionada resolución, cómpre efectua-la portuna corrección:
Na páxina 15.033, na columna correspondente a «% Subvención sobre o total subvencionable do proxecto» e para o solicitante «Centro de Supercomputación de Galicia, S.A.X.», onde di: «50» debe dicir: «75».
CORRECCIÓN de erros.-Resolución do 25 de setembro de 2001, da Secretaría Xeral de Investigación e Desenvolvemento, pola que se adxudican as axudas correspondentes ó programa apoio á I+D industrial, tecnoloxía industrial do Plan Galego de Investigación e Desenvolvemento Tecnolóxico (PGIDT) en réxime de concorrencia competitiva, convocadas pola Orde do 26 de marzo de 2001 (Diario Oficial de Galicia do 9 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/12/2001

Advertidos erros na citada resolución, publicada no DOG nº 195, do 8 de outubro de 2001, é necesario face-las oportunas correccións.
Na páxina 13.178, no anexo I, punto 1, onde di: «(aplicación orzamentaria 04.07.432-A770.0, colaboración con empresas para I+D)», debe dicir: «(aplicación orzamentaria 04.07.432-A.740.0, proxectos, infraestructuras e convenios de I+D)».
ORDE do 18 de decembro de 2001 pola que se designa o presidente da Autoridade Portuaria de Vilagarcía.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 20/12/2001

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da Comunidade Autónoma.
Para lle dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou, con data do 5 de marzo de 1998, faculta-lo conselleiro de Política Territorial, Obras Públicas e Vivenda para a designación e separación do presidente da Autoridade Portuaria de Vilagarcía.
En consecuencia,
DISPOÑO:
Artico único.-Designar a Benito González Aller presidente da Autoridade Portuaria de Vilagarcía.
Santiago de Compostela, 18 de decembro de 2001.
José Cuíña Crespo
Conselleiro de Política Territorial, Obras Públicas e Vivenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Decreto 349/2001, do 18 de decembro, polo que se nomea secretario xeral da Presidencia a Benito Díez Arce.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 20/12/2001

Advertido erro no devandito decreto, publicado no DOG nº 244, do mércores, 19 de decembro de 2001, cómpre face-la oportuna corrección:
-Na páxina 16.194, onde di: «Nomeo a Benito Díaz Arce secretario xeral da Presidencia», debe dicir: «Nomeo a Benito Díez Arce secretario xeral da Presidencia».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 18 de decembro de 2001 pola que se dispón o cesamento, por petición propia, do presidente da Autoridade Portuaria de Vilagarcía.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 20/12/2001

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da Comunidade Autónoma.
Para lle dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou, con data do 5 de marzo de 1998, faculta-lo conselleiro de Política Territorial, Obras Públicas e Vivenda para a designación e separación do presidente da Autoridade Portuaria de Vilagarcía.
En consecuencia,
DISPOÑO:
Artigo único.-Cesar, por petición propia, a Manuel Bouzas Moure, como presidente da Autoridade Portuaria de Vilagarcía, agradecéndolle os servicios prestados.
Santiago de Compostela, 18 de decembro de 2001.
José Cuíña Crespo
Conselleiro de Política Territorial, Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 311/2001, do 17 de decembro, polo que se modifica o Decreto 202/1992, do 10 de xullo, polo que se modifica a estructura da Xunta Consultiva de Caza da Reserva Nacional dos Ancares.
CONSELLERÍA DE MEDIO AMBIENTE — I. DISPOSICIÓNS XERAIS — 18/12/2001

Constituído o novo Parlamento de Galicia, e como consecuencia dunha nova estructura orgánica da Xunta de Galicia, cómpre, para unha maior eficacia e coordinación administrativa, proceder á modificación do artigo 5, letras a) e b) do Decreto 202/1992, do 10 de xullo, polo que se modifica a estructura da Xunta Consultiva de Caza da Reserva Nacional dos Ancares, no que se refire á súa presidencia e vicepresidencia.
Na súa virtude, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día dezasete de decembro de dous mil un,
DISPOÑO:
Artigo único.-As letras a) e b) do artigo 5 do Decreto 202/1992, do 10 de xullo, polo que se modifica a estructura da Xunta Consultiva de Caza da Reserva Nacional dos Ancares, quedan redactadas do teor literal seguinte:
«a) Un presidente, nomeado polo conselleiro de Medio Ambiente.
b) 1. O delegado provincial da Consellería de Medio Ambiente, que actuará como vicepresidente 1º.
2. O xefe do Servicio Provincial de Medio Ambiente Natural, que actuará como vicepresidente 2º».
Disposición adicional
Única.-As referencias contidas no Decreto 202/1992, do 10 de xullo, en canto á Consellería de Agricultura, Gandería e Montes, deberán entenderse referidas á Delegación Provincial da Consellería de Medio Ambiente.
Disposicións derradeiras
Primeira.-Facúltase o conselleiro de Medio Ambiente para dictar cantas disposicións sexan necesarias para o desenvolvemento deste decreto.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezasete de decembro de dous mil un.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
DECRETO 304/2001, do 22 de novembro, polo que se aceptan a título gratuíto doazóns de diverso material informático con destino ó Complexo Hospitalario Xeral-Cíes de Vigo.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 10/12/2001

As empresas Tyco Healthcare Spain, S.L. e Productos Palex ofrecen a doazón ó Servicio Galego de Saúde de diverso material informático con destino ó Complexo Hospitalario Xeral-Cíes (Vigo-Pontevedra).
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde, e logo de deliberación do Consello da Xunta de Galicia na súa reunión do día vintedous de novembro de dous mil un,
DISPOÑO:
Artigo 1º
Acepta-la doazón dos seguintes equipos informáticos:
1 ordenador de marca Control+P, modelo Clónico, cun valor de 165.000 pesetas, e 1 impresora, de marca Lexmark, modelo Optra E312, cun valor de 73.800 pesetas, doados pola empresa Tico Healthcare Spain, S.L.
3 ordenadores persoais, marca Control+P, modelo Clónico, valorados en 570.000 pesetas, doados pola empresa Productos Palex.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario Xeral-Cíes, de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintedous de novembro de dous mil un.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
DECRETO 303/2001, do 22 de novembro, polo que se aceptan a título gratuíto as doazóns de diverso material informático con destino ó Complexo Hospitalario Xeral-Calde de Lugo.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 10/12/2001

A Xunta de Galicia e a Fundación La Caixa de Barcelona asinaron un convenio para colaborar na mellora da atención educativa dos nenos e nenas que son atendidos nas aulas dos centros hospitalarios da nosa comunidade autónoma. No marco deste convenio ofrécese a doazón ó Servicio Galego de Saúde de diverso material informático con destino á aula do Complexo Hospitalario Xeral-Calde de Lugo.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde e logo de deliberación do Consello da Xunta de Galicia na súa reunión do día vintedous de novembro de dous mil un,
DISPOÑO:
Artigo 1º
Acepta-la doazón dos seguintes equipos informáticos:
2 ordenadores de marca IBM, modelo Netvista, valorados en 300.000 pesetas.
2 ordenadores portátiles de marca IBM, modelo Think Pad, valorados en 560.000 pesetas.
1 impresora de marca Hewlett Packard, modelo Deskjet-840C, cun valor de 250.000 pesetas.
1 scanner, marca Hewlett Packard, modelo 3400C, valorado en 18.000 pesetas.
Artigo 2º
Os activos acéptanse segundo o establecido na normativa en materia patrimonial da Comunidade Autó
noma e destinaranse ó Complexo Hospitalario Xeral-Calde de Lugo, de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintedous de novembro de dous mil un.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
DECRETO 114/2001, do 26 de abril, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de alargamento e mellora da estrada provincial PO-4503 (tramo C-550-Aios) (concello de Sanxenxo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/05/2001

A Deputación Provincial de Pontevedra, en sesión celebrada o día 28 de abril de 2000, aprobou o
proxecto de alargamento e mellora da estrada provincial PO-4503 (tramo C-550-Aios) (concello de Sanxenxo) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de abril de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 1 de setembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, se trata de dar unha rápida solución á grave deterioración do piso actual desta estrada, o que, xunto á súa perigosa sinuosidade e volume de tráfico, determina o elevado número de accidentes rexistrados na zona, por iso, o obxectivo principal da obra é a mellora do largo da vía e a ampliación do raio das curvas existentes, coa dotación de beirarrúas nas zonas de edificación consolidada.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento e mellora da estrada provincial PO-4503 (tramo C-550-Aios). (Concello de Sanxenxo).
Santiago de Compostela, vinteseis de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 112/2001, do 26 de abril, polo que se declara a urxente ocupación, para efectos de expropiación forzosa, polo Concello de Paradela (Lugo), dos bens e dereitos necesarios para a realización das obras do proxecto de dotación de servicios na rúa Lamacova-Ruxidoira, 2ª fase (modificado).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/05/2001

O Concello de Paradela, en sesión celebrada o día 28 de xuño de 2000, aprobou o proxecto de dotación de servicios na rúa Lamacova-Ruxidoira, 2ª fase (modificado) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 20 de novembro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 9 de abril de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque, segundo sinala o concello, as obras proxectadas na 2ª fase son imprescindibles para habilita-la vía de comunicación, iniciada coas obras da 1ª fase, do proxecto modificado número 1 de colectores xerais e E.D.A.R. de Paradela e que foi declarado de urxencia no Decreto 119/1999, do 23 de abril (DOG nº 86, do 6 de maio), dotándoa de servicios que aumenten a seguridade vial nos enlaces da rúa Lamacova-Ruxidoira e o paseo fluvial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinteseis de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Paradela, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de dotación de servicios na rúa Lamacova-Ruxidoira, 2ª fase (modificado).
Santiago de Compostela, vinteseis de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 113/2001, do 26 de abril, polo que se declara a urxente ocupación, para efectos de expropiación forzosa, polo Concello de Pantón (Lugo), dos bens e dereitos necesarios para a realización das obras do proxecto de reforma da pavimentación e servicios da rúa entre a Praza do Concello e A Calexa.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/05/2001

O Concello de Pantón, en sesión celebrada o día 17 de novembro de 2000, aprobou o proxecto de reforma da pavimentación e servicios da rúa entre a Praza do Concello e A Calexa e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 11 de abril de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque, segundo sinala o concello, a obra débese executar sen tardanza ó estar incluída no Plan de Cooperación da Deputación Provincial de Lugo para o ano 2000, e sobre todo porque a rúa que comunica a Praza do Concello co resto de Ferreira de Pantón, que é a capital do municipio, soamente ten comunicación por unha rúa moi estreita, só apta para viandantes, coa imposibilidade de que o autobús ou calquera outro vehículo poida chegar á praza, por todo isto a realización da mesma melloraría notablemente o tráfico e as comunicacións da vila.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Pantón, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de reforma da pavimentación e servicios da rúa entre a Praza do Concello e A Calexa.
Santiago de Compostela, vinteseis de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 31 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Alberto Pérez Vázquez.
SERVICIO GALEGO DE SAÚDE — III. OUTRAS DISPOSICIÓNS — 04/12/2001

No Xulgado do Contencioso-Administrativo número un de Pontevedra tramítase o recurso número 159/2001 (procedemento abreviado), interposto por Alberto Pérez Vázquez na súa condición de aspirante incluído na lista para vinculacións temporais da categoría de médicos de familia (Pontevedra-norte). O recorrente pretende a valoración, polo epígrafe de experiencia profesional, do período de formación como médico residente do programa MIR, e unha puntuación total de 11,02 puntos.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 31 de outubro de 2001.
Valeriano Martínez García
Director xeral da División de Recursos Humanos
RESOLUCIÓN do 7 de novembro de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, dos cambios na composición da Comisión Paritaria Territorial de Formación Continua da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/12/2001

No Diario Oficial de Galicia nº 146, do 30-7-2001, publicouse a acta de constitución e o Regulamento de funcionamento da Comisión Paritaria Territorial de Formación Continua da Comunidade Autónoma de Galicia.
O secretario da Comisión Paritaria Territorial de Formación Continua de Galicia comunica a esta Dirección Xeral de Relacións Laborais as modificacións que houbo na composición dos membros da referida comisión paritaria territorial, así como a súa nova sede social.
Así mesmo, e de acordo co establecido nos artigos 4 e 6 do citado regulamento, relativos respectivamente, á subsitución dos membros da comisión e da secretaría, e en virtude do disposto no artigo 83.3º en relación co 90, números 2º e 3º, do Real decreto lexislativo 1/1995, do 24 de marzo, polo que se aprobou o texto refundido da Lei do Estatuto dos traballadores e o Real decreto 1040/1981, do 22 de maio, e de acordo co sinalado no artigo 60 da Lei de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
A Dirección Xeral de Relacións Laborais
ACORDA:
Primeiro.-Ordena-lo depósito e rexistro das modificacións que houbo na composición da Comisión Paritaria Territorial de Formación Continua de Galicia, e remitir copias desta á Dirección Xeral de Traballo do Ministerio de Traballo e Asuntos Sociais.
Segundo.-Dispoñe-la súa publicación no Diario Oficial de Galicia.
Santiago de Compostela, 7 de novembro de 2001.
José Vázquez Portomeñe
Director xeral de Relacións Laborais
ANEXO
Cambios na composición da Comisión Paritaria Territorial de Fomación Continua de Galicia.
1. En representación da Confederación de Empresarios de Galicia:
Debe figurar como vocal suplente Alberto Domínguez Royo, en vez de Alberto Domínguez López, que figuraba por erro con anterioridade.
2. En representación da Confederación Intersindical Galega:
Nomease a:
-Titular: Serafín Otero Fernández.
-Suplente: Xurxo Arias López.
Así mesmo, comunícase que a nova sede é a seguinte:
Avda. Quiroga Palacios, 22 baixo.
15703 Santiago de Compostela (A Coruña).
DECRETO 298/2001, do 15 de novembro, polo que se crea a Facultade de Administración e Dirección de Empresas no Campus de Lugo da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/12/2001

A Lei 11/1989, do 20 de xullo, de ordenación do sistema universitario de Galicia (DOG nº 156, do 16 de agosto), supuxo a realización dunha planificación xeral do sistema. A esta planificación contribuíron decisivamente diversos decretos de creación de centros e de autorización de implantación de estudios.
Unha vez rematado o proceso de expansión do sistema universitario de Galicia, trabállase a prol da súa consolidación, atendendo expresamente ós problemas derivados da definición específica de cada campus.
Neste decreto, baixo a formulación xeral exposta, considérase a creación dun novo centro no Campus de Lugo da Universidade de Santiago de Compostela, unha vez cumpridos xa tódolos requisitos previos ó acto formal de creación por parte da Xunta de Galicia.
Esta creación inscríbese no marco de reorganización dos centros existentes no sistema universitario de Galicia, e responde á necesidade de potenciación da identificación das titulacións, de potenciación da investigación destes estudios, de potenciación da vinculación do profesorado ó Campus de Lugo, de potenciación do tecido profesional lucense, así como de ampliación da oferta de especialidades.
Por todo isto, en aplicación do artigo 2.4º da Lei 5/1987, do 27 de maio, do Consello Social da Universidade e do Consello Universitario de Galicia, por instancia do Consello Social da Universidade de Santiago de Compostela, co informe do Consello de Universidades e o informe favorable do Consello Universitario de Galicia, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día quince de novembro de dous mil un,
DISPOÑO:
Artigo único.
1. Créase a Facultade de Administración e Dirección de Empresas no Campus de Lugo da Universidade de Santiago de Compostela.
2. A Facultade de Administración e Dirección de Empresas créase pola unión da Escola Universitaria de Estudios Empresariais e a Sección Delegada da Facultade de Ciencias Económicas e Empresariais do Campus de Lugo.
3. Na Facultade de Administración e Dirección de Empresas no Campus de Lugo impartiranse os estudios xa autorizados de diplomatura en ciencias empresariais e o 2º ciclo de licenciatura en administración de empresas que se viñan impartindo na Escola Universitaria de Estudios Empresariais e na Sección Delegada da Facultade de Económicas e Empresariais.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das súas competencias, dicte as disposicións necesarias para o desenvolvemento deste decreto.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, quince de novembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 28 de novembro de 2001, da Dirección Xeral de Industrias e Alimentación, pola que se fai pública a resolución adoptada polo Xulgado do Contencioso-Administrativo número catro da Coruña, en relación co recurso contencioso-administrativo, procedemento especial de dereitos fundamentais número 6/2001, peza separada número 105/2001, interposto por Alimentos Breogán, S.A.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 04/12/2001

De conformidade co establecido nos artigos 134.2º e 107.2º da Lei 29/1998, do 13 de xullo, reguladora da xurisdicción contencioso-administrativa, ponse en coñecemento dos interesados no recurso contencioso-administrativo, procedemento especial de dereitos fundamentais nº 6/2001, peza separada nº 105/2001, interposto por Alimentos Breogán, S.A., a resolución do Xulgado do Contencioso Administrativo número catro da Coruña, pola que:
«Se acorda a suspensión da executividade da resolución da indicación xeográfica protexida Ternera Gallega, adoptada con data 17 de setembro de 2001, pola que se acorda a medida cautelar de suspensión no uso da denominación Ternera Gallega.
A devandita medida manterase ata que se dicte sentencia firme que poña fin ó proceso, e ata que este finalice por calquera outra das causas previstas na LXCA, e sen prexuízo da súa modificación ou revogación, se cambiaran as circunstancias que se tiveron en conta nesta resolución».
Santiago de Compostela, 28 de novembro de 2001.
Secundino Grobas Mosquera
Director xeral de Industrias e Alimentación
RESOLUCIÓN do 16 de novembro de 2001, da Secretaría Xeral da Consellería de Sanidade e Servicios Sociais, pola que se fai pública a composición da comisión de selección dun curso de diplomados en enfermería de empresa.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 04/12/2001

De conformidade co disposto na base 4.3 da convocatoria dun curso de diplomados en enfermería de empresa, publicada mediante Resolución do 24 de outubro de 2001 da Secretaría Xeral da Consellería de Sanidade e Servicios Sociais, DOG nº 217, do 9 de novembro, esta secretaría xeral
DISPÓN:
Artigo 1º
A comisión de selección do curso de diplomados en enfermería de empresa estará composta polos seguintes membros:
* Presidente: Manuel Antonio Silva Romero. Secretario xeral da Consellería de Sanidade e Servicios Sociais. Suplente: Ana Comesaña Álvarez. Xefa do Servicio de Relacións Laborais.
* Vocais:
-Pola Consellería de Sanidade e Servicios Sociais:
Ana Comesaña Álvarez. Xefa do Servicio de Relacións Laborais. Suplente: Francisco Javier García Caeiro. Xefe da Sección de Recursos e Reclamacións.
Josefina Monteagudo Romero. Xefa do Servicio de Programas de Calidade e Investigación. Suplente: Paloma Puime Montero. Xefa do Servicio de Programas Asistenciais.
-Pola Escola Universitaria de Enfermería de Ferrol:
Manuel Romero Martín. Director da Escola Universitaria de Enfermería. Suplente: Avelino Castro Pastor. Secretario da Escola Universitaria de Enfermería.
Mª Josefa Pichel Guerrero. Directora do departamento de Ciencias da Saúde da Universidade da Coruña. Suplente: Natalia Sobrido Prieto. Profesora titular da Escola Universitaria de Enfermería e Podoloxía.
* Secretario: Francisco Bernabeu Piñeiro. Secretario do departamento de Ciencias da Saúde. Suplente: Nuria Varela Feal. Subdirectora da Escola de Enfermería e Podoloxía.
Artigo 2º
Notifíquese a presente resolución á Escola Nacional de Medicina do Traballo.
Santiago de Compostela, 16 de novembro de 2001.
Manuel Antonio Silva Romero
Secretario xeral da Consellería
de Sanidade e Servicios Sociais
RESOLUCIÓN do 15 de novembro de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado número 246/2001, interposto por Fernando Escariz Fernández, actuando en nome e representación do Sindicato Nacional de CC.OO. de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/12/2001

A Dirección Xeral da Función Pública recibiu do Xulgado Contencioso-Administrativo número un de Santiago de Compostela, providencia pola que se admite a trámite a demanda correspondente ó recurso contencioso-administrativo procedemento abreviado nº 246/01, interposto por Fernando Escariz Fernández, actuando en nome e representación do Sindicato Nacional de CC.OO. de Galicia, contra a orde da Consellería da Presidencia e Administración Pública do 30 de xullo de 2001, pola que se convoca proceso selectivo para o acceso ás categorías correspondentes ó grupo I do persoal laboral fixo da Xunta de Galicia (DOG nº 160, do 20 de agosto), corrección de erros (DOG nº 189, do 28 de setembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un de Santiago de Compostela no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 15 de novembro de 2001.
Joaquín López-Rúa Soler
Director xeral da Función Pública
ORDE do 11 de maio de 2001 pola que se nomean membros do Consello Galego de Cooperativas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 25/05/2001

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo 4 a composición, e no artigo 5 o procedemento de nomeamento dos membros deste órgano.
Por Orde do 26 de febreiro de 2001 (DOG nº 51, do 13 de marzo), modificada pola Orde do 16 de marzo de 2001 (DOG nº 56, do 20 de marzo), nomeáronse membros do Consello Galego de Cooperativas, quedando pendentes os representantes das universidades galegas.
Polo exposto, de acordo coa proposta realizada e facendo uso da autorización prevista da disposición derradeira primeira do referido decreto,
DISPOÑO:
Artigo único.-En representación das universidades galegas e por proposta do Consello Universitario de Galicia, noméase como mebro titular do Consello Galego de Cooperativas a Ubaldo Rivas Romero.
Santiago de Compostela, 11 de maio de 2001.
Antonio Pillado Montero
Conselleiro de Xustiza, Interior e Relacións
Laborais
RESOLUCIÓN do 23 de novembro de 2001, da Secretaría Xeral da Consellería de Sanidade e Servicios Sociais, sobre delegación de atribucións en materia de farmacia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/12/2001

Unha vez publicado o Decreto 146/2001, do 7 de xuño, sobre planificación, apertura, traslado, peche e transmisión de oficinas de farmacia e co obxecto de lograr unha maior eficacia e axilidade administrativa que redunde en beneficio tanto da Administración coma dos administrados, faise conveniente que, dentro do respecto ós principios informadores da actuación administrativa, e con suxeición á normativa legal vixente, se deleguen nos delegados provinciais da Consellería de Sanidade e Servicios Sociais determinadas competencias.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
RESOLVO:
Primeiro.-Delegar nos delegados provinciais da Consellería de Sanidade e Servicios Sociais a resolución das solicitudes de autorización de funcionamento solicitadas en relación cos expedientes de apertura, traslado, transmisión e modificación de oficinas de farmacia presentados trala entrada en vigor do Decreto 146/2001, do 7 de xuño, sobre planificación, apertura, traslado, peche e transmisión de oficinas de farmacia.
Trala concesión da autorización de funcionamento levantarase a acta de apertura e posta en funcionamento ou, de se-lo caso, de cambio de titularidade, por parte do correspondente servicio da Delegación de Sanidade e Servicios Sociais.
Segundo.-As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse dictadas polo órgano delegante.
Santiago de Compostela, 23 de novembro de 2001.
Manuel A. Silva Romero
Secretario xeral da Consellería de Sanidade
e Servicios Sociais
CORRECCIÓN de erros.-Orde do 5 de novembro de 2001 pola que se establecen as tarifas aplicables á prestación de asistencia sociosanitaria concertada polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/12/2001

Advertidos erros na citada orde, publicada no Diario Oficial de Galicia nº 224, do martes 20 de novembro de 2001, cómpre face-las seguintes correccións:
-Na páxina 14.871 e 14.872, no artigo 1º os puntos a), b) c), d) e e) deben ser substituídos polo segue:
«a) Media estadía durante o primeiro mes de internamento:
Tarifa máxima: 9.197 pesetas/ día (55,275083 euros).
b) Media estadía durante o segundo e terceiro mes de internamento:
Tarifa máxima: 8.116 pesetas/día (48,778142 euros).
Porcentaxe de aumento: 3,7%.
c) Módulo asistencia por estadía en réxime de longa estadía.
Tarifa máxima: 4.004 pesetas/día (24,064525 euros).
Porcentaxe de aumento: 3,7%.
d) Módulo residencial por estadía en réxime de longa estadía.
Tarifa máxima: 3.570 pesetas/día (21,456132 euros).
Porcentaxe de aumento: 3,7%.
e) Asistencia en réxime de asistencia domiciliaria.
Tarifa máxima: 4.869 pesetas/día (29,263279 euros).
Porcentaxe de aumento: 3,7%».